**NOTĂ INFORMATIVĂ**

**la proiectul de hotărâre ”Cu privire la alocarea mijloacelor financiare”**

|  |
| --- |
| * + - 1. Denumirea autorului şi, după caz, a participanţilor la elaborarea proiectului
 |
| Prezentul proiect de hotărâre este elaborat de către Ministerul Sănătății. |
| 2. Condiţiile ce au impus elaborarea proiectului de act normativ şi finalităţile urmărite |
| Proiectul a fost elaborat în conformitate cu prevederile art. 19 lit. g) şi art. 36 alin.(1) lit. b) din Legea finanțelor publice şi responsabilității bugetar-fiscale nr. 181/2014, pct. 6 şi pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum şi în conformitate cu dispoziția Comisiei pentru Situații Excepționale a Republicii Moldova nr.81 din 13 septembrie 2023.Ca urmare a calamității naturale însoțită de ploi torențiale, grindină și vânt puternic, din data de 25 iulie a.c. în or.Edineț, au fost deteriorate și descoperite totalmente acoperișurile clădirii administrative și garajului Centrului de Sănătate Publică Edineț, subdiviziune a Agenției Naționale de Sănătate Publică. Astfel, în scopul compensării cheltuielilor necesare pentru înlăturarea consecinţelor calamităţilor naturale, ce țin de reparația capitală a acoperișurilor la edificiile Centrului de Sănătate Publică Edineț, subdiviziune a Agenției Naționale de Sănătate Publică a fost elaborat proiectul de hotărâre a Guvernului prin care se dispune alocarea mijloacelor financiare din fondul de intervenție a Guvernului în sumă de 2.775,0 mii lei. |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
| Proiectul hotărârii de Guvern nu conține norme privind armonizarea legislației naționale cu legislația naționale cu legislația Uniunii Europene. |
| 4. Principalele prevederi ale proiectului şi evidenţierea elementelor noi |
| Prezentul proiect de hotărâre a Guvernului prevede alocarea din fondul de intervenție al Guvernului mijloace financiare în sumă de 2.775,0 mii lei, Ministerului Sănătății pentru acoperirea cheltuielilor de reparații capitale a acoperișurilor la edificiile Centrului de Sănătate Publică Edineț, subdiviziune a Agenției Naționale de Sănătate Publică. ca rezultat al consecințelor calamităților naturale din data de 25 iulie 2023.Totodată, se propune ca proiectul să intre în vigoare la data publicării în Monitorul Oficial al Republicii Moldova, ținând cont de necesitatea asigurării finanțării respectivelor lucrări. |
| 5. Fundamentarea economico-financiară |
| Implementarea prezentei hotărâri va implica cheltuieli financiare din bugetul de stat, din fondul de intervenție al Guvernului, în sumă totală de 2.775,0 mii lei. |
| 6. Modul de încorporare a actului în cadrul normativ în vigoare |
| Prezentul proiect de hotărâre nu necesită modificarea sau elaborarea unor acte normative noi. |
| 7. Avizarea şi consultarea publică a proiectului |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului ”Cu privire la alocarea mijloacelor financiare” va fi plasat pe pagina web oficială a Ministerului Sănătății www.ms.gov.md, în directoriul Transparența decizională. |
| 8. Constatările expertizei anticorupție |
| Proiectul de hotărâre urmează a fi supus expertizei anticorupție, conform art. 35 din Legea nr.100/2017 cu privire la actele normative, iar rezultatele acesteia vor fi incluse în sinteza obiecțiilor și propunerilor la proiect. |
| 9. Constatările expertizei de compatibilitate |
| Proiectul nu conține norme privind armonizarea legislației naționale cu legislația Uniunii Europene, exceptîndu-se astfel efectuarea expertizei de compatibilitate. |
| 10. Constatările expertizei juridice |
| Proiectul de hotărâre urmează a fi supus expertizei juridice, conform art.37 din Legea nr.100/2017 cu privire la actele normative, iar rezultatele examinării acesteia vor fi reflectate în sinteza obiecțiilor și propunerilor la proiect. |
| 11. Constatările altor expertize |
| Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător, astfel decăzând necesitatea examinării acestuia de către Grupul de lucru pentru reglementarea activității de întreprinzător. Suplimentar, evocăm că proiectul nu cade sub incidența altor expertize necesare a fi efectuate în condițiile Legii nr.100/2017. |

**Ministru Ala NEMERENCO**